Kapers los baba in padKapers het ŉ baba in die middel van ŉ pad gelos nadat hulle die ma se motor in Durban gekaap het terwyl die baba op die agtersitplek in haar karstoeltjie geslaap het. The Mercury berig dat die baba deur ŉ verbyganger opgetel is voor sy kon seerkry. Die ma het Dinsdagmiddag haar BMW in Huntweg parkeer met die voorneme om vinnig die Glenwood Village-winkelsentrum te besoek. Die kapers het egter toegeslaan voor die ma haar babadogtertjie uit die motor kon haal. Die kapers het met die babadogtertjie in die motor weggejaag. Volgens die berig het Erik Bredberg op die baba afgekom in die middel van Charles Strachanweg toe hy sy werknemers huis toe gevat het. Bredberg het aanvanklik gedink dis ŉ ou karstoeltjie wat iemand uitgegooi het en was geskok toe hy die babadogtertjie in die stoeltjie gekry het. Bredberg het die babadogtertjie na die Mayville-polisiestasie geneem. Die babadogtertjie se ouers het haar kort hierna by die polisiestasie kom haal. Kapt. Thulani Zwane het aan die koerant gesê die ma se BMW is later verlate naby Cato Manor gevind. Niemand is nog in hegtenis geneem in verband met die voorval nie. Bron: The Mercury